Document ID: 32000D0503

Komission päätös,
tehty 25 päivänä heinäkuuta 2000,
määrärahojen alustavasta jaosta markkinointivuodelle 2000/2001, hehtaarimäärät jäsenvaltioittain huomioon ottaen, neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi
(tiedoksiannettu numerolla K(2000) 2226)
(2000/503/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) ja erityisesti sen 14 artiklan,
sekä katsoo seuraavaa:
(1) Viiniviljelmien rakenneuudistusta ja uusiin lajikkeisiin siirtymistä koskevat säännöt on vahvistettu asetuksessa (EY) N:o 1493/1999 ja viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetussa komission asetuksessa (EY) N:o 1227/2000(2).
(2) Olisi vahvistettava asetuksessa (EY) N:o 1227/2000 säädetyn rakenneuudistusta ja uusiin lajikkeisiin siirtymistä koskevan järjestelmän rahoitussuunnitelmia ja rahoitukseen osallistumista koskevat yksityiskohtaiset säännöt ja että viittaukset johonkin varainhoitovuoteen ovat viittauksia jäsenvaltioiden tosiasiallisesti 16 päivän lokakuuta ja seuraavan vuoden 15 päivän lokakuuta välisenä aikana suorittamiin maksuihin.
(3) Asetuksen (EY) N:o 1493/1999 14 artiklan 1 kohdan mukaan komissio jakaa jäsenvaltiolle vuosittain alustavat määrärahat objektiivisin perustein, joissa otetaan huomioon erityistilanteet ja -tarpeet sekä järjestelmän tavoitteen saavuttamiseksi tarvittavat perustelut.
(4) Asetuksen (EY) N:o 1493/1999 14 artiklan 3 kohdan mukaan määrärahoja jäsenvaltioiden kesken jaettaessa on otettava asianmukaisesti huomioon yhteisön viiniviljelyalan osuus kyseisessä jäsenvaltiossa.
(5) Asetuksen (EY) N:o 1493/1999 14 artiklan 4 kohdan panemiseksi täytäntöön määrärahat on jaettava tietyn hehtaarimäärän perusteella.
(6) Asetuksen (EY) N:o 1493/1999 13 artiklan 3 kohdan mukaan yhteisön osuus rakenneuudistuksen ja uusiin lajikkeisiin siirtymisen kustannuksista on suurempi rakannerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(3) mukaisesti tavoite 1 -alueiksi luokitelluilla alueilla.
(7) On tarpeen ottaa huomioon korvaus viininviljelijöiden tulonmenetyksestä ajalta, jolloin viinitarha ei ole vielä tuotannossa.
(8) Asetuksen (EY) N:o 1493/1999 14 artiklan 2 kohdan mukaan alustavia määrärahoja mukautetaan todellisten menojen ja jäsenvaltioiden toimittamien tarkistettujen menoarvioiden perusteella ottaen huomioon järjestelmän tavoitteet ja käytettävät varat,
ON TEHNYT TÄMÄN PÄÄTÖKSEN:
1 artikla
Määrärahojen jako markkinointivuodelle 2000/2001, jäsenvaltioittain hehtaarimäärät huomioon ottaen, asetuksen (EY) N:o 1493/1999 mukaisen viiniviljelmien rakenneuudistuksen ja uusien laikkeisiin siirtymisen toteuttamiseksi vahvistetaan tämän asetuksen liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 2000.

Labels: 19
5
6